
PÖYTÄKIRJAN NÄHTÄVILLÄOLO	Kirkkovaltuuston kokouksen tarkastettu pöytäkirja, johon on liitetty muutoksenhakuohjeet, on yleisesti nähtävänä seurakunnan verkkosivuilla aanekoskenseurakunta.fi/paatoksenteko 


1. KOKOUKSEN AVAUS

Kv 36 §	Puheenjohtaja avasi kokouksen. Pidettiin alkuhartaus.

2. KOKOUKSEN LAILLISUUS JA PÄÄTÖSVALTAISUUS

Kv 37 §	Kirkkojärjestyksen 3 luvun 28 §:n mukaan kirkkovaltuuston kutsuu koolle puheenjohtaja tai hänen estyneenä ollessaan varapuheenjohtaja. Jos varapuheenjohtajallakin on este, kutsun antaa kirkkoneuvoston puheenjohtaja. 

Kokouskutsussa on ilmoitettava kokouksen aika ja paikka ja siihen on liitettävä asialuettelo.  Kirkkovaltuuston kokouskutsu on toimitettava viimeistään seitsemän (7) päivää ennen kokousta kirkkovaltuuston jäsenille. Kirkkojärjestyksen 3 luvun 29 §:n mukaisesti kokouksesta on ilmoitettava samassa ajassa yleisessä tietoverkossa. Kutsu on lähetetty sähköpostilla ja kirjepostina 9.12.2024. Kokouksesta on ilmoitettu myös kirkollisten ilmoitusten yhteydessä Äänekosken Kaupunkisanomissa 11.12.2024. ja seurakunnan kotisivuilla.
Kirkkovaltuuston kokouksen alussa pidetään alkuhartaus, jonka jälkeen toimitetaan nimenhuuto. Kun nimenhuuto on toimitettu, valtuuston on todettava, onko kokous laillisesti koolle kutsuttu ja päätösvaltainen. 
Kirkkolain 10 luvun 15 §:n mukaan seurakunnan toimielin on päätösvaltainen, kun enemmän kuin puolet jäsenistä on saapuvilla, jollei päätöksenteolle säädetä kirkkolaissa muita vaatimuksia.

 
Ehdotus:	Kirkkovaltuusto toteaa kokouksen laillisesti koollekutsutuksi ja päätösvaltaiseksi.

Päätös:	Todettiin ehdotuksen mukaisesti.

3. PÖYTÄKIRJANTARKASTAJIEN VALINTA

Kv 38 §	Kirkkojärjestyksen 10 luvun 8 §:n mukaan seurakunnan toimielimen kokouksesta on pidettävä pöytäkirjaa, jonka puheenjohtaja allekirjoittaa ja sihteeri varmentaa. Pöytäkirjan laatimisesta ja tarkastamisesta määrätään hallintosäännössä, jonka mukaan pöytäkirjan tarkastaa kaksi kullakin kerralla tähän tehtävään valittua toimielimen jäsentä, jollei toimielin jonkin asian kohdalla toisin päätä.

Valtuusto voi erikseen päättää, että pöytäkirja tai sen osa tarkastetaan heti.

Ehdotus: 	Pöytäkirjantarkastajiksi valitaan aakkosjärjestyksen mukaisesti Tanja Pellinen ja Kirsti Piilonen. Pöytäkirja tarkastetaan kokouksen jälkeen.

Päätös:	Ehdotuksen mukainen.

4. ÄÄNTENLASKIJOIDEN VALINTA

Kv 39 §

Ehdotus:	Ääntenlaskijoiksi valitaan aakkosjärjestyksen mukaan Tanja Pellinen ja Kirsti Piilonen.

Päätös:	Ehdotuksen mukainen.

5. ESITYSLISTAN HYVÄKSYMINEN

Kv 40 § 	Hallintosäännön 18 §:n mukaan esityslista sisältää selostukset käsiteltävistä asioista ja kirkkoneuvoston ehdotukset toimielimen päätöksiksi. 
Esityslista on lähetetty sähköpostilla ja kirjepostina 09.12.2024.

Ehdotus: 	Kirkkovaltuusto hyväksyy esityslistan.

Päätös:	 Ehdotuksen mukainen
[bookmark: _Hlk181783847]6. KASVUN JA PERHETYÖN RAKENTAJIEN YKSIKÖN HENKILÖSTÖRAKENTEEN 
MUUTOS VUONNA 2025 
(Esittelijä kirkkoherra Elina Tourunen p. 050 7681837)

Kn 134 § / 5.11.2024	

Kirkkoneuvoston kokouksessa 27.8.2024 käytiin lähetekeskustelua henkilöstöresurssitilanteesta Kasvun ja perhetyön rakentajien yksikössä. 
Seurakuntamme henkilöstösuunnitelmaan 2024-2026 on kirjattu Kasvun ja perhetyön rakentajien yksikön osalta säästösuunnitelma, jonka mukaisesti yksiköstä vähenee meneillään olevana suunnitelmakautena 0,6-1,6 henkilötyövuotta, mikäli siihen tulee mahdollisuus luonnollisen poistuman kautta. Suunnitelmaan on kirjattu myös, että henkilöstövähennysten toteutuessa yksikön sopeutumista muutokseen tuetaan siten, että vastaavasti osa-aikaisen seurakuntamuusikon virka kokoaikaistetaan. 

Ote henkilöstösuunnitelmasta (Kv 19.12.2023 / 49 §):
Kasvun ja perhetyön rakentajien yksikkö (2024:11,6 htv, 2025-2026:10-11,6 htv)

Kaksi seurakuntapastoria, joista toinen yksikön esimies 2 htv;	virkoja 2

Seurakuntamuusikko (60%) 0,6 htv; virkoja 1
v. 2025-2026	0,6 tai 1,0 htv; virkoja 1

Nuorisotyönohjaajat	3,6 htv; 	virkoja 4
· yhden nuorisotyönohjaajan tehtävänkuvaan sis. noin 40 % lapsi- ja perhetyön tiiminvalmentajan tehtäviä

v. 2025-2026	3,6 tai 3 htv ; virkoja 4 tai 3
Lapsi- ja perhetyö	5,4 htv
· lastenohjaajia 5 
· lapsi- ja perhetyön tiiminvalmentajana toimii nuorisotyönohjaaja (40% tehtävänkuvasta)

v. 2025-2026		5,4 tai 4,4 tai 4 htv

Jos mahdollista, luonnollisen poistuman kautta yksikön henkilökuntaresurssia vähennetään suunnitelmakaudella 0,6 tai 1,6 htv
Suunnitelmakauden lopussa yksikössä 10-11,6 htv.

Seurakuntamme viidennen lastenohjaajan toimi on täytetty määräaikaisesti vuoden 2024 loppuun saakka. Määräaikaisuuden syy on Kasvun ja perhetyön rakentajat -yksikön henkilöstörakenteen harkinta.  Lapsi- ja perhetyön tiimi on kokouksessaan 23.10.2024 kartoittanut työn tilannetta (oheismateriaali: tiimin lausunto). Lausunnon perusteella voi todeta, että kerhovuoden 2024-2025 suunnitelmien toteutumisen kannalta on tärkeää, että viides lastenohjaajan toimi täytetään vielä 16.5.2025 saakka. Ratkaisu antaa mahdollisuuden suunnitella syksyllä 2025 käynnistyvää kerhovuotta siten, että kerhojen toteutuksessa on neljä lastenohjaajaa. Viidennen lastenohjaajan toimen täyttäminen vielä kevätkaudeksi nähdään tärkeäksi myös LAVA-arvioinnissa (ks. oheismateriaali).

Lastenohjaajan tointa hoitaa 31.12.2024 saakka Mira Rossi. Rossia on kuultu asiassa ja hän on valmis jatkamaan tehtävän hoitamista 16.5.2025 saakka.

Taloustoimiston laskelma palkoista (2025):
Lastenohjaajan toimi, talousarviossa koko vuosi 31.308 e. Palkka ajalta 1.1.-18.5.12.440 (koko vuoden säästö, kun toimi täytetään vain kevätkaudeksi 18.868 e).
Seurakuntamuusikon kokoaikaistamiseen (40%) kuluva palkka koko vuosi 14.172.
Lastenohjaajan toimen täyttämättä jättäminen 17.5.2025 alkaen ja seurakuntamuusikon kokoaikaistaminen 1.1.2025 alkaen: säästö budjetoituihin henkilöstökuluihin vuonna 2025 4696 e). Vuodesta 2026 lähtien muutos vähentää yksikön henkilöstökuluja nykyiseen verrattuna 17.136 e/ vuosi (vuoden 2025 kulutason mukaan arvioiden). 
Paitsi että seurakuntamuusikon viran kokoaikaistaminen tukee Kasvun ja perhetyön rakentajien yksikön työn kehittämistä, viran kokoaikaistamiselle on vahvoja perusteluita muutenkin: se
· tuo enemmän joustoa kanttoreitten työvuorosuunnitelmaan ja keventää B-kanttoreiden työn kuormitusta (ks. oheismateriaali: kanttoritiimin lausunto); vähentää jonkin verran sijaiskanttoritarvetta (säästöä arviolta noin 2000e sijaismäärärahoista)
· mahdollistaa nykyistä paremmin yhteisen suunnittelun ja kokoustamisen ja seurakuntamuusikon tasavertaisen kohtelun työyhteisössä
· tukee seurakuntatyön kehittämistä vastaamaan tämän päivän ja tulevien vuosien haasteita
Osa-aikaisen (60%) seurakuntamuusikon viran haltijaa on kuultu asiassa ja hän on ilmoittanut olevansa valmis hoitamaan virkaa kokoaikaisena 1.1.2025 alkaen.
Asian valmistelu: Kasvun ja perhetyön rakentajien yksikön esihenkilö, Lapsi- ja perhetyön tiimi, lapsiasiahenkilöt, taloustoimisto, kirkkoherra
Ehdotus:	Kirkkoneuvosto päättää 
1. että lastenohjaajan toimi täytetään 16.5.2025 saakka. Tehtävään nimetään nykyisillä ehdoilla Mira Rossi.
2. ehdottaa kirkkovaltuustolle, että seurakuntamuusikon osa-aikainen (60%) virka muutetaan kokoaikaiseksi henkilöstösuunnitelman 2024-2026 mukaisesti 1.1.2025 lukien. 
3. päättää, että mikäli kirkkovaltuusto päättää kokoaikaistaa seurakuntamuusikon osa-aikaisen (60%) viran, tehtävässä jatkaa nykyinen viranhaltija.

Päätös:	Hyväksyttiin ehdotuksen mukaisesti kohdat 1,2 ja 3.

	-------------------------------
Kv 41 §	

Päätös:	Kirkkovaltuusto hyväksyi ehdotuksen kohdan 2. 


7. ÄÄNEKOSKEN SEURAKUNNAN EDUSTAJIEN VALINTA KESKI-SUOMEN IT-YHTEISTYÖALUEEN YHTEISJOHTOKUNTAAN VUOSILLE 2025-2026
(Esittelijä talousjohtaja Heikki Hintikka, puh. 0400321349)

Kn 138 §/ 5.11.2024	

Keski-Suomen IT-alueen yhteistoimintasopimuksen mukaan johtokunnan 
	toimikausi on kaksi vuotta. Nykyinen toimikausi on päättymässä vuoden 2024 lopussa.  Keski-Suomen IT-alueen yhteisjohtokunta johtaa ja kehittää yhteistyöalueen toimintaa. Keski-Suomen IT-alueen sopimuksen ja sen liitteen mukaan kaikki yhteistyösopimuksen solmineiden seurakuntien kirkkovaltuustot nimeävät Keski-Suomen IT yhteistyöalueen yhteisjohtokuntaan jäsenet ja henkilökohtaiset varajäsenet 1.1.2025 alkavalle toimikaudelle. Jyväskylän seurakunnan kirkkovaltuusto nimeää yhteisjohtokuntaan puheenjohtajan ja yhden jäsenen sekä heille henkilökohtaiset varajäsenet. 

Keski-Suomen IT-yhteistyöalueen seurakuntia ovat vuoden 2025 alusta lukien Äänekosken seurakunnan lisäksi Jyväskylä, Keuruu, Kinnula, Laukaa, Muurame, Petäjävesi, Pihtipudas, Saarijärvi, Uurainen ja Viitasaari. Mikäli Keski-Suomen IT-alueen ja Itä-Suomen IT-alueen yhdistyminen toteutuu vuoden 2026 alusta lukien, Keski-Suomen IT-yhteistyöalueen yhteisjohtokunnan toimikausi päättyy vastaavasti uuden IT-alueen aloittaessa toimintansa. 

Keski-Suomen IT-yhteistyöalueen yhteisjohtokunnan jäsenet toimivat luottamustoimessa ja jäsenten on oltava vaalikelpoisia omassa seurakunnassaan.  Kirkkolain mukaisesti seurakunnan luottamustoimeen voidaan valita ainoastaan kristillisestä vakaumuksesta tunnettu 18 vuotta täyttänyt seurakunnan konfirmoitu jäsen, joka ei ole vajaavaltainen. 

Johtosäännön mukaisesti yhteisjohtokunnan jäsenten tulisi olla ensisijaisesti viranhaltijoita. Tämä ei kuitenkaan estä seurakuntia valitsemasta yhteisjohtokunnan luottamustoimeen esimerkiksi seurakuntaan työsuhteessa olevaa seurakunnan jäsentä tai muuta seurakunnan vaalikelpoista jäsentä.

Ehdotus: 	Kirkkoneuvosto esittää, että kirkkovaltuusto valitsee Keski-Suomen IT-yhteistyöalueen yhteisjohtokuntaan sen toimikaudeksi 2025–2026 jäsenen ja hänelle henkilökohtaisen varajäsenen.

Päätös:	Ehdotuksen mukainen.
 
                                                                     

	-------------------------------
Kv 42 §	

Päätös: Kirkkovaltuusto valitsi jäseneksi Heikki Hintikan ja hänelle henkilökohtiaseksi varajäseneksi Heidi Kyllösen.	


8. KIRKKOVALTUUSTON JÄSENEN VAPAUTTAMINEN LUOTTAMUSTOIMESTA JA VARAJÄSENEN KUTSUMINEN KIRKKOVALTUUSTON JÄSENEKSI 
(Esittelijä kirkkoherra Elina Tourunen p. 040 768 1837)

Kn 151 § /03.12.2024	

Kirkkovaltuuston jäsen Kimmo Kinnunen on 28.10.2024 ilmoittanut muuttaneensa Äänekoskelta toiselle paikkakunnalle ja näin ollen eroavansa Äänekosken seurakunnan kirkkovaltuuston jäsenen tehtävästä. Kimmo Kinnunen on valittu kirkkovaltuustoon Yhteisellä polulla -ehdokaslistalta.

Vaalikelpoinen seurakunnan ja seurakuntayhtymän luottamustoimeen on kristillisestä vakaumuksestaan tunnettu 18 vuotta täyttänyt seurakunnan konfirmoitu jäsen, joka ei ole vajaavaltainen. Vaalikelpoisuusiän on täytyttävä vaalipäivänä. (KL 9 luku 2 §).

Toimielimen jäsenen menettäessä vaalikelpoisuutensa kesken toimikauden hänet vapautetaan luottamustoimesta. Luottamustoimesta voi erota pätevästä syystä (KL 9 luku 4 §). Seurakuntavaaleilla, hiippakuntavaltuuston jäsenten vaaleilla tai kirkolliskokousedustajien vaaleilla valitun luottamushenkilön tilalle kutsutaan varajäsen tai varaedustaja, jos luottamushenkilö kuolee, menettää vaalikelpoisuutensa, hänelle myönnetään ero tai hänet pidätetään taikka erotetaan luottamustoimesta. Muuhun luottamustoimeen on valittava jäljellä olevaksi toimikaudeksi uusi luottamushenkilö (KL 9 luku 7 §).

Luottamustoimesta vapauttamisesta, eron myöntämisestä, pidättämisestä tai erottamisesta päättää se toimielin, joka on valinnut luottamushenkilön. Seurakuntavaaleilla, hiippakuntavaltuuston jäsenten vaaleilla tai kirkolliskokousedustajien vaaleilla valittua luottamushenkilöä koskevan päätöksen tekee kuitenkin se toimielin, jonka jäsen luottamushenkilö on.


Ehdotus:	Kirkkoneuvosto ehdottaa kirkkovaltuustolle, että se 
1. vapauttaa Kimmo Kinnusen Äänekosken seurakunnan kirkkovaltuuston jäsenyydestä.
2. kutsuu kirkkovaltuuston jäseneksi Yhteisellä polulla -ehdokaslistan   
varajäsenen Kimmo Tuikan.

Päätös:     Ehdotuksen mukainen.

	-------------------------------
Kv 43 §	

Päätös:    Kirkkovaltuusto hyväksyi kirkkoneuvoston ehdotuksen kohdat 1 ja 2.



9. TALOUSARVIO 2025 JA TOIMINTA- JA TALOUSSUUNNITELMA 2026-2027
(Esittelijä talousjohtaja Heikki Hintikka, p.0400 321 349)

Kn 156 § /03.12.2024	

Äänekosken seurakunnan taloudellinen tilanne on ollut käytännössä tasapainossa pitkän aikaa, koska esimerkiksi viimeisimmän yhdeksän tilinpäätöksen osalta vai yksi on ollut alijäämäinen.  Tilikauden tulos oli 208 000 euroa positiivinen vuonna 2023 (74 000 euroa, v. 2022). Vuoden 2023 tilinpäätöksessä vuosikate oli n. 535 000 euroa. Ylijäämää oli taseessa vuoden 2023 tilinpäätöksessä n. 1,158 milj. euroa aiemmat ylijäämät huomioiden. Toisaalta seurakunnalla on yhä velkaa, jonka määrä on lyhennysten jälkeen vuoden 2025 päättyessä 0,724 milj. euroa. 
Kuluvan vuoden osalta verokertymä on marraskuun tilityksen jälkeen samassa tasossa kuin viime vuonna. Kirkkovaltuusto on vahvistanut vuodelle 2025 tuloveroprosentiksi 1,6 % eli saman kuin vuonna 2024. Vuonna 2025 verotulojen arvioidaan kasvavan, vaikka jäsenmäärä vähenee edelleen. Jäsenmäärän vähennys on ennusteiden mukaan noin kaksi prosenttia vuonna 2025.  Verotulojen kasvua selittää lähinnä ansiotulovähennyksen poistuminen kunnallisverotuksesta, kun tilalle tulee työtulovähennys valtionverotukseen. Kirkollisverolla on sama veropohja kuin kunnallisverolla. Kirkollisveron tuottoon vaikuttavat useat muutkin ensi vuoden alussa voimaan tulevat veroperustemuutokset. Valtiovarainministeriö on tehnyt laskelmia kaikille seurakunnille, joiden mukaan Äänekosken seurakunnan osalta pelkästään veroperustemuutosten vaikutus verotuloja lisäävästi olisi arviolta 11 euroa/seurakunnan jäsen vuonna 2025.Luonnollisesti verotulokehitykseen vaikuttaa lisäksi mm. kirkollisveroa maksavien jäsenten ansiotulot ja työllisyysaste. Vuoden 2025 jälkeen verotulojen kasvua ei ole enää juurikaan odotettavissa nykyisellä tuloveroprosentilla. 

Toimintatuotot lisääntyvät arviolta 5,9 prosenttia ja toimintakulujen kasvu on n. 5,0 prosenttia. Toimintakulujen kasvusta henkilöstökulujen osuus on lähes 3,0 prosenttia; henkilöstökulujen kasvua selittää lähinnä tänä vuonna tehdyt virka- ja työehtosopimuksen mukaiset palkkakilpailukykyratkaisut. Niiden mukaiset yleiskorotukset olivat n. 5,5 % ja järjestelyerä 0,5 %, joiden takautuva vuodelle 2025 kohdistuva kustannusvaikutus on noin 2,5 prosenttia. Lisäksi vuodelle 2025 on vielä arvioitu 2,5 prosentin palkkakustannustason nousu. Henkilöstökulujen osuus kaikista toimintakuluista on 58,5 %. Muita toimintakulujen lisäyksiä aiheuttavat mm. kiinteistöverojen kasvu ja rahastosiirrot; rahastosiirtojen osalta tosin nettovaikutusta ei ole. Toimintakate on n.3,167 milj. euroa.

Valtionrahoitukseen on ensi vuonna tulossa muutoksia. Seurakunnat saavat lakiperusteisesti valtionrahoitusta yhteiskunnallisten tehtävien eli hautaustoimen, väestökirjanpidon ja kulttuurihistoriallisesti arvokkaiden rakennusten ja irtaimiston ylläpidon hoitamista varten.  Valtiovalta on todennäköisesti leikkaamassa tätä rahoitusta seurakunnilta yhteensä 19,6 milj. euroa. Toinen muutos koskee kirkolliskokouksen päätöksen mukaista valtionrahoituksen jakoperusteiden muutosta, jossa nykyinen pelkästään kunnan väestön määrään pohjautuva jakoperuste korvataan uusilla jakoperusteilla. Niissä otetaan huomioon kunnan väestömäärän lisäksi kuolleiden ja haudattujen lukumäärä sekä suojeltujen kirkollisten rakennusten perusteella laskettu ns. kulttuuriperintöindeksi. 

Vuosina 2025 ja 2026 valtionrahoitus jaetaan seurakunnille siten, että puolet jaettavasta summasta jaetaan nykyisillä jakoperusteella ja puolet uudella jakoperusteella. Äänekosken seurakunnan osalta valtionrahoitus vähenisi silloin tämän vuoden tasosta n. 26 000 euroa ja olisi vuonna 2025 n. 344 000 euroa huomioiden valtionrahoitukseen suunniteltu leikkaus. Vuonna 2027 valtionrahoitus jaettaisiin kokonaan uusien jakoperusteiden mukaisesti ja silloin valtionrahoituksen osuus olisi Äänekosken seurakunnan osalta kasvamassa. Toisin sanoen uudet jakoperusteet olisivat Äänekosken seurakunnan osalta myönteiset vuodesta 2027 alkaen.  Tältä osin ei vielä ole käytettävissä päivitettyjä arvioita, joissa olisi huomioituna myös valtionrahoitukseen suunnitellut leikkaukset. Talousarviossa valtionrahoitus on huomioitu vielä nykyisen laskentamallin mukaisena; muutos voidaan huomioida ensi vuonna määrärahamuutoksena, kun eduskunta on tehnyt valtionosuuden määräytymisperusteesta lopulliset päätökset.  

Seurakunta on lainsäädännöllä velvoitettu tuottamaan hautaustoimen palveluita jokaiselle kunnan asukkaalle. Hautausmaiden ylläpitoon ei tulisi käyttää yhdenvertaisuuden ja tasapuolisuuden vuoksi kirkollisverovaroja vaan kustannukset tulisi kattaa laskennallisesti valtionrahoituksella ja maksutuotoilla. Sen vuoksi kaikissa seurakunnissa eli myös Äänekosken seurakunnassa on tarkasteltava ja tarvittaessa tarkistettava maksutuottojen tasoa siten, että ne riittävät kattamaan laskennallisesti valtionrahoituksen lisäksi hautausmaiden ylläpidosta aiheutuvat kustannukset.  Hautauspalvelumaksujen on myös oltava riittävät eli omakustannustasoiset.  Tavoitteena on ottaa tarkistetut maksut käyttöön ensi vuoden aikana, jolloin hinnoittelussa on käytettävissä vahvistetut tiedot valtionrahoituksesta ja myös arvio valtionrahoituksen määrästä siirtymäkauden jälkeen vuodesta 2027 eteenpäin.  


Vuosikate on n. 375 000 euroa, joka riittää kattamaan poistojen määrän noin 370 000 euroa. Tilikauden ylijäämäarvio on noin 6 000 euroa. Investointeihin on varattu ensi vuonna noin 312 000 euroa sisältäen yksitoista eri hanketta tai niiden aloitusmäärärahaa. Investointisuunnitelmassa seuraavien kolmen vuoden aikana merkittävimmät hankkeet ovat Sumiaisten ja Konginkankaan kirkkojen ja tapulien julkisivukunnostukset ja -maalaukset.
 
Vuoden 2025 osalta talousarvio on vuosikatteella mitaten siis tasapainossa.    Verotulojen kertymistä on seurattava erityisesti ensi vuoden jälkimmäisellä puoliskolla, jolloin on jo nähtävissä verouudistusten ja ansiotulojen kehityksen vaikutuksia verokertymiin. Suunnitelmavuosien 2026-2027 osalta talous olisi vielä nykyarvioiden mukaan hieman ylijäämäinen nykyisellä tuloveroprosentilla, mutta edellyttää huolellista harkintaa mm. henkilöstökulujen osalta henkilöstösuunnitelman mukaisesti.  

		  Talousarvioehdotus liitteenä 1.

Ehdotus: 	Kirkkoneuvosto käsittelee talousarvioehdotuksen 2025 ja toiminta- ja taloussuunnitelman 2026–2027 ja esittää sen kirkkovaltuustolle hyväksyttäväksi.


Päätös:	Ehdotuksen mukainen.

	-------------------------------
Kv 44 §	

Päätös:	Kirkkovaltuusto hyväksyi talousarvion 2025 ja toiminta- ja taloussuunnitelman 2026-2027 kirkkoneuvoston ehdotuksen mukaisesti.

	
10. TALOUSARVION 2024 MÄÄRÄRAHATARKISTUKSET JA -MUUTOKSET
(Esittelijä talousjohtaja Heikki Hintikka, puh. 0400321349)

Kn 157 §/ 03.12.2024

Investointiosa

Investointiosan määrärahavähennykset alla mainittujen hankkeiden osalta ovat yhteensä 86 500 euroa ja lisäykset 14 800 euroa:

Sumiaisten seurakuntakodin ulkoseinärakenteita korjattiin suunnitelman mukaisesti perusteena kuntoarvio ja kuntotutkimus. Korjauksia jatketaan ensi vuonna julkisivujen kunnostuksella ja maalaustöillä. Määrärahavaraus on yhteensä   50 000 euroa ja toteutuma 23 915 euroa.

Talousarvion investointiosassa on varauduttu Sumiaisten huoltorakennuksen korjauksiin vuosina 2025-2026 sisältäen mm. salaojitusta, lisä- ja routaeristystä ja sadevesijärjestelmien uusimista (investointitili   2009952). Huoltorakennuksen julkisivujen korjauksiin on vuodelle 2024 määrärahaa 20 000 euroa (investointitili 2009994). Periaatteessa korjaukset voisivat olla samaakin investointihanketta. Korjaustarpeet perustuvat kuntoarvioon ja kuntotutkimukseen. Huoltorakennuksen korjausten toteuttamisjärjestystä on muutettu suunnittelijan selvityksen jälkeen siten, että ensiksi eli tänä vuonna on toteutettu huoltorakennuksen alapohjaan ja sadevesijärjestelmiin liittyviä korjauksia ja huoltorakennuksen julkisivujen korjaukset toteutetaan ensi vuonna. Alapohjaan liittyvien korjausten toteutuma on lisätöineen yhteensä 24 800 euroa. 

Hietaman kirkon ulkopuolisiin korjauksiin (mm. salaojat, routaeristeet, perusmuurin   kosteuseristys, liitosten tiivistys) määrärahavaraus on 57 000 euroa. Tänä vuonna on tehty salaojien paikantaminen, kuvaukset ja tarkastuskaivojen esiin kaivamiset sekä tiivistyksiä. Tehtyjen lisäselvitysten jälkeen korjauksia jatketaan ensi vuonna. Toteutuma on euroa 5 350 euroa.

Konginkankaan kirkon esteettömyyskorjauksiin eli ulkoluiskan rakentamiseen on 35 000 euron kokonaismääräraha. Hanke kilpailutettiin kaksi kertaa ja varsinainen urakkasumma oli 40 160 euroa.  Rakennuttamis- ja valvontakulut sekä lisätyöt (mm. neljän reunakiven vaihtaminen) huomioiden kokonaistoteutumaksi on tulossa n. 45 000 euroa.

Sumiaisten hautausmaan laajennuksen määräraha ja hyväksytty lisämääräraha ovat yhteensä 48 000 euroa. Toteutuma on 38 450 euroa. 

Käyttötalous

Konginkankaan kirkon ja tapulin vesikattojen maalaukset tehtiin täysin uudestaan urakoitsijan kustannuksella. Tilaaja eli seurakunta vastasi kaikkien maalipintojen mekaanisen poiston kustannuksista, jotka eivät sisältyneet alkuperäisiin suunnitelmiin ja urakkatarjoukseen. Kustannukset olivat 18 600 euroa.  Kirkkoneuvosto päätti asiasta kokouksessaan 11.06.2024 § 87. Kyseessä oli pelkästään maalinpoisto, joten kulut voidaan perustellusti tiliöidä käyttötalouteen kiinteistötoimen pääluokkaan, jonka osalta toimintakate ei kuitenkaan välttämättä ylity.

Ehdotus: 	Kirkkoneuvosto päättää ehdottaa kirkkovaltuustolle, että vuoden 2024 talousarvioon merkitään muutoksina

-  Sumiaisten seurakuntakodin investointikuluista vähennetään 26 000 euroa, investointitili 2009957.

- Sumiaisten huoltorakennuksen investointimääräraha 20 000 euroa siirretään investointitililtä 2009994 tilille 2009952 ja määrärahaa lisätään 4 800 euroa 

- Hietaman kirkon investointikuluista vähennetään 51 000 euroa, investointitili 2009953.

- Konginkankaan kirkon esteettömyyskorjauksiin lisätään 10 000 euroa, investointitili 2006717

-Sumiaisten hautausmaan laajennushankkeesta vähennetään 9 500 euroa

- Konginkankaan kirkon ja tapulin vesikattojen maalinpoistokustannukset lisätään kiinteistötoimen pääluokkaan rakennusten kunnossapitotilille (435000) siten, että kirkon osuus on 13 950 euroa ja tapulin 4 650 euroa. 

Päätös:	Ehdotuksen mukainen.

	-------------------------------
Kv 45 §	

Päätös:	Kirkkovaltuusto hyväksyi vuoden 2024 talousarvion määrärahamuutokset kirkkoneuvoston ehdotuksen mukaisesti.


11. ILMOITUSASIAT

Kv 46 §	Kirkkovaltuuston kokous pidetään 14.1.2025 klo 18 Äänekosken seurakuntakeskuksella.


12. MUUTOKSENHAKUILMOITUS

Kv 47 § 	Kokouksen lopuksi puheenjohtaja antoi kirkkolain 12 luvun mukaisen muutoksenhakuohjeen, liite no 2.


13. MUUTOKSENHAKU JA PÖYTÄKIRJAN NÄHTÄVILLÄOLO

Kv 48 §	Kirkkovaltuuston kokouksen tarkastettu pöytäkirja, johon on liitetty muutoksenhakuohjeet, on yleisesti nähtävänä seurakunnan verkkosivuilla aanekoskenseurakunta.fi/paatoksenteko.

14. KOKOUKSEN PÄÄTÖS

Kv 49 §	Puheenjohtaja päätti kokouksen klo 20.00



ÄÄNEKOSKEN SEURAKUNTA	               KOKOUSKUTSU 4/2024

Kirkkovaltuusto
ÄÄNEKOSKEN SEURAKUNTA          	PÖYTÄKIRJA 4/2024	1

Kirkkovaltuusto	               17.12.2024	

Pöytäkirjantarkastaja __________	Pöytäkirjantarkastaja __________
VALITUSOSOITUS					Liite 2
Äänekosken seurakunta	Kirkkovaltuusto 
Kokouspäivämäärä 17.12.2024	Pöytäkirjan valitusosoituksen antamista koskeva pykälänumero 47 §

1 MUUTOKSENHAKUKIELLOT
Valmistelua ja täytäntöönpanoa koskevat muutoksenhakukiellot
Seuraavista päätöksistä ei kirkkolain (652/2023) 12 luvun 4 §:n mukaan saa tehdä kirkollisvalitusta eikä oikeudenkäynnistä hallintoasioissa annetun lain (808/2019) 2 luvun 6 §:n 2 momentin nojalla hallintovalitusta, koska päätös koskee vain valmistelua tai täytäntöönpanoa. Julkisista hankinnoista ja käyttöoikeussopimuksista annetun lain (1397/2016, hankintalaki) 146 §:n 2 momentin 1 kohdan mukaan hankintalain mukaista valitusta ei voi tehdä päätöksestä tai muusta ratkaisusta, joka koskee yksinomaan hankintamenettelyn valmistelua. 
Pöytäkirjan pykälät: 36-40, 46-49 §
Erikseen säädetyt muutoksenhakukiellot
1. Oikeudenkäynnistä hallintoasioissa annetun lain 2 luvun 6 §:n 2 momentin mukaan valittamalla ei saa hakea muutosta hallinnon sisäiseen määräykseen, joka koskee tehtävän tai muun toimenpiteen suorittamista.
2. Hankintaa koskevista päätöksistä ei kirkkolain 12 luvun 8 §:n 2 momentin nojalla saa tehdä kirkkolain mukaista oikaisuvaatimusta eikä kirkollisvalitusta, jos asia kuuluu markkinaoikeuden toimivaltaan. Asia kuuluu markkinaoikeuden toimivaltaan, jos hankinnan arvo ylittää hankintalain 25 §:n mukaisen kynnysarvon. Kansalliset kynnysarvot ilman arvonlisäveroa laskettuna ovat: 
· 60 000 € (tavarat ja palvelut sekä suunnittelukilpailut);
· 150 000 € (rakennusurakat); 
· 400 000 € (hankintalain liitteen E 1–4 kohdassa tarkoitetut sosiaali- ja terveyspalvelut); 
· 300 000 € (hankintalain liitteen E 5–15 kohdassa tarkoitetut muut erityiset palvelut) ja 
· 500 000 € (käyttöoikeussopimukset). 
3. Muun lainsäädännön mukaan päätöksiin ei saa hakea muutosta valittamalla.
Pöytäkirjan pykälät ja valituskieltojen perusteet:
2 HANKINTAOIKAISU
[bookmark: _Hlk31619768]Hankintayksikön päätökseen tai muuhun hankintamenettelyssä tehtyyn ratkaisuun tyytymätön asianosainen voi tehdä hankintayksikölle kirjallisen hankintaoikaisun (hankintalaki 132–135 §). Hankintaoikaisu toimitetaan hankintayksikölle. 
Hankintayksikkö:
[bookmark: _Hlk142303304]Äänekosken seurakunta
Käyntiosoite: Vellamontie 1a, Äänekoski
Postiosoite: Vellamontie 1a, 44120 Äänekoski
Sähköposti: aanekosken.seurakunta@evl.fi
Hankintaoikaisu on tehtävä 14 päivän kuluessa siitä, kun asianosainen on saanut tiedon hankintayksikön päätöksestä tai muusta hankintamenettelyssä tehdystä ratkaisusta. Tiedoksiannon katsotaan tapahtuneen seitsemäntenä päivänä kirjeen lähettämisestä, jollei sen näytetä tapahtuneen myöhemmin. Käytettäessä sähköistä tiedoksiantoa viestin katsotaan saapuneen vastaanottajalle sinä päivänä, jolloin sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä tietoliikenneyhteyksien toimimattomuudesta tai vastaavasta muusta seikasta, jonka johdosta sähköinen viesti on saapunut vastaanottajalle myöhemmin. 
Hankintaoikaisun on oltava perillä oikaisuvaatimusajan viimeisenä päivänä ennen viraston aukioloajan päättymistä. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa hankintaoikaisun tehdä ensimmäisenä arkipäivänä sen jälkeen. Hankintaoikaisun voi omalla vastuullaan lähettää postitse, lähetin välityksellä tai sähköisesti.
Hankintaoikaisun sisältö
[bookmark: _Hlk31619945]Hankintaoikaisusta on käytävä ilmi:
· oikaisua vaativan nimi sekä tarvittavat yhteystiedot asian hoitamiseksi
· tiedot hankintaoikaisun kohteena olevasta päätöksestä
· millaista oikaisua päätökseen vaaditaan 
· millä perusteilla oikaisua päätökseen vaaditaan.
Hankintaoikaisuun on liitettävä asiakirjat, joihin vaatimuksen tekijä vetoaa, jolleivat ne jo ole hankintayksikön hallussa. 
3 VALITUSOSOITUS
Valitusviranomainen ja valitusaika
a) Kirkollis- ja hallintovalitukset
Seuraaviin päätöksiin voidaan hakea muutosta kirjallisella valituksella. 
Valitusviranomainen ja yhteystiedot:
Vaasan hallinto-oikeus 
Käyntiosoite: Korsholmanpuistikko 43, 4. krs, Vaasa
Postiosoite: PL 204, 65101 Vaasa
Sähköposti: vaasa.hao@oikeus.fi

Valituksen voi tehdä myös hallinto- ja erityistuomioistuinten asiointipalvelussa osoitteessa 
https://asiointi.oikeus.fi/hallintotuomioistuimet 
Kirkollisvalitus, pöytäkirjan pykälät: 41-45 §


Hallintovalitus, pöytäkirjan pykälät:

Valitusaika on 30 päivää päätöksen tiedoksisaannista.
Muutoksenhakuajan laskeminen 
Valitus- ja oikaisuvaatimusaika lasketaan päätöksen tiedoksisaannista, tiedoksisaantipäivää lukuun ottamatta. Asianosaisen katsotaan saaneen päätöksestä tiedon, jollei muuta näytetä, seitsemäntenä päivänä kirjeen lähettämisestä, saantitodistuksen osoittamana ajankohtana tai erilliseen tiedoksisaantitodistukseen merkittynä aikana. Käytettäessä tavallista sähköistä tiedoksiantoa katsotaan asianosaisen saaneen tiedon päätöksestä kolmantena päivänä viestin lähettämisestä, jollei muuta näytetä. Seurakunnan jäsenen katsotaan saaneen päätöksestä tiedon seitsemäntenä päivänä siitä, kun pöytäkirja on julkaistu yleisessä tietoverkossa.  Jos muutoksenhakuajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa valituksen tehdä ensimmäisenä arkipäivänä sen jälkeen.
b) Valitus markkinaoikeuteen
Valitus on tehtävä kirjallisesti 14 päivän kuluessa siitä, kun ehdokas tai tarjoaja on saanut tiedon hankintaa koskevasta päätöksestä valitusosoituksineen. 
Jos hankintayksikkö on tehnyt hankintapäätöksen jälkeen hankinta- tai käyttöoikeussopimuksen hankintalain 130 §:n 1 tai 3 kohdan nojalla noudattamatta odotusaikaa, valitus on tehtävä 30 päivän kuluessa siitä, kun tarjoaja on saanut tiedon päätöksestä valitusosoituksineen. 
Valitus markkinaoikeudelle on tehtävä viimeistään kuuden kuukauden kuluessa hankintapäätöksen tekemisestä siinä tapauksessa, että ehdokas tai tarjoaja on saanut tiedon hankintapäätöksestä valitusosoituksineen ja hankintapäätös tai valitusosoitus on ollut olennaisesti puutteellinen.
Ehdokkaan tai tarjoajan katsotaan saaneen päätöksestä oheisasiakirjoineen tiedon seitsemäntenä päivänä kirjeen lähettämisestä, jollei sen näytetä tapahtuneen myöhemmin. Käytettäessä sähköistä tiedoksiantoa viestin katsotaan saapuneen vastaanottajalle sinä päivänä, jolloin sähköinen viesti on vastaanottajan käytettävissä tämän vastaanottolaitteessa siten, että viestiä voidaan käsitellä. Tällaisena ajankohtana pidetään viestin lähettämispäivää, jollei asiassa esitetä luotettavaa selvitystä tietoliikenneyhteyksien toimimattomuudesta tai vastaavasta muusta seikasta, jonka johdosta sähköinen viesti on saapunut vastaanottajalle myöhemmin.
Hankinta-asiaan muutosta hakevan on lisäksi kirjallisesti ilmoitettava hankintayksikölle asian saattamisesta markkinaoikeuden käsiteltäväksi. Ilmoitus on toimitettava hankintayksikön ilmoittamaan osoitteeseen viimeistään silloin, kun hankintaa koskeva valitus toimitetaan markkinaoikeuteen. Hankintayksikön yhteystiedot ovat edellä hankintaoikaisua koskevassa kohdassa. 
Markkinaoikeuden käsiteltäväksi valituksella voidaan saattaa hankintalaissa tarkoitettu hankintayksikön päätös tai hankintayksikön muu hankintamenettelyssä tehty ratkaisu, jolla on vaikutusta ehdokkaan tai tarjoajan asemaan. Markkinaoikeuden käsiteltäväksi valituksella ei voida saattaa hankintayksikön sellaista päätöstä tai muuta ratkaisua, joka koskee 1) yksinomaan hankintamenettelyn valmistelua, 2) sitä, että hankintasopimusta ei jaeta osiin hankintalain 75 §:n nojalla tai 3) sitä, että hankintalain 93 §:ssä tarkoitetun kokonaistaloudellisen edullisuuden perusteena käytetään yksinomaan halvinta hintaa tai kustannuksia. Asia voidaan saattaa markkinaoikeuden käsiteltäväksi, jos hankinnan arvo ylittää hankintalain 25 §:n mukaisen kynnysarvon.
Markkinaoikeuden yhteystiedot
 
Valitus on toimitettava markkinaoikeudelle osoitettuna osoitteeseen:
Postiosoite: Radanrakentajantie 5, 00520 HELSINKI
Käyntiosoite: Radanrakentajantie 5, 00520 Helsinki 5
Puhelinvaihde: 029 56 43300
Faksi: 029 56 43314
Sähköpostiosoite: markkinaoikeus@oikeus.fi 
[bookmark: _Hlk34900109]Valituksen voi tehdä myös hallinto- ja erityistuomioistuinten asiointipalvelussa osoitteessa 
https://asiointi.oikeus.fi/hallintotuomioistuimet
4 VALITUKSEN SISÄLTÖ JA LIITTEET SEKÄ VALITUKSEN TOIMITTAMINEN JA OIKEUDENKÄYNTIMAKSU
Valituksen sisältö
Valituksessa on ilmoitettava: 
· valittajan nimi ja yhteystiedot
· postiosoite ja mahdollinen muu osoite, johon oikeudenkäyntiin liittyvät asiakirjat voidaan lähettää
· sähköpostiosoite, jos valitusviranomaisen päätös voidaan antaa tiedoksi sähköisenä viestinä
· päätös, johon haetaan muutosta
· miltä kohdin päätökseen haetaan muutosta ja mitä muutoksia siihen vaaditaan tehtäväksi
· vaatimuksen perustelut
· mihin valitusoikeus perustuu, jos valituksen kohteena oleva päätös ei kohdistu valittajaan.
Jos valittajan puhevaltaa käyttää hänen laillinen edustajansa tai asiamiehensä, myös tämän yhteystiedot on ilmoitettava. Yhteystietojen muutoksesta on valituksen vireillä ollessa ilmoitettava viipymättä valitusviranomaiselle.
Valituksen liitteet
Valitukseen on liitettävä:
· valituksen kohteena oleva päätös valitusosoituksineen
· selvitys siitä, milloin valittaja on saanut päätöksen tiedoksi, tai muu selvitys valitusajan alkamisen ajankohdasta
· asiakirjat, joihin valittaja vetoaa vaatimuksensa tueksi, jollei niitä ole jo aikaisemmin toimitettu viranomaiselle.
Asiamiehen on esitettävä valtakirja. Jollei valitusviranomainen toisin määrää, valtakirjaa ei kuitenkaan tarvitse esittää oikeudenkäynnistä hallintoasioissa annetun lain 32 §:ssä tarkoitetuissa tilanteissa.
Valitusasiakirjojen toimittaminen
Valitusasiakirjat on toimitettava valitusajassa päätöksessä mainitulle valitusviranomaiselle. Omalla vastuulla valitusasiakirjat voi lähettää postitse, lähetin välityksellä tai sähköisesti. Postiin valitusasiakirjat on jätettävä niin ajoissa, että ne ehtivät perille valitusajan viimeisenä päivänä ennen viraston aukioloajan päättymistä. Jos vireillepanon viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa asiakirjat toimittaa markkinaoikeudelle ensimmäisenä arkipäivänä sen jälkeen. Sähköinen viesti katsotaan saapuneeksi viranomaiselle silloin, kun se on viranomaisen käytettävissä vastaanottolaitteessa tai tietojärjestelmässä siten, että viestiä voidaan käsitellä.
Oikeudenkäyntimaksu
[bookmark: _Hlk31620525]Tuomioistuinmaksulain (1455/2015) 2 §:n nojalla muutoksenhakijalta peritään oikeudenkäyntimaksu, jollei lain 4, 5, 7, 8 tai 9 §:stä muuta johdu. Tuomioistuinmaksulain 2 §:ssä säädettyjen maksujen tarkistamisesta annetun oikeusministeriön asetuksen (1122/2021) 1 §:n mukaan oikeudenkäyntimaksu hallinto-oikeudessa on 270 € ja markkinaoikeudessa 2 120 €. Käsittelymaksu markkinaoikeudessa on kuitenkin 4 240 €, jos hankinnan arvo on vähintään 1 miljoona euroa ja 6 350 €, jos hankinnan arvo on vähintään 10 miljoonaa euroa. Ajantasainen tieto oikeudenkäyntimaksuista löytyy täältä: Maksut - Tuomioistuinlaitos (oikeus.fi)
Yksityiskohtainen valitusosoitus liitetään pöytäkirjanotteeseen.



